CELEX: 22014D0135
Language: hr
Date: 2014-06-27 00:00:00
Title: Odluka Zajedničkog odbora EGP-a br. 135/2014 od 27. lipnja 2014. o izmjeni Priloga XIII. (Promet) Sporazumu o EGP-u

27.11.2014   
            
            
               HR
            
            
               Službeni list Europske unije
            
            
               L 342/42
            
         ODLUKA ZAJEDNIČKOG ODBORA EGP-a
   br. 135/2014
   od 27. lipnja 2014.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 (1) treba uključiti u Sporazum o EGP-u.
            
         
               (2)
            
            
               Prilog XIII. Sporazumu o EGP-u treba stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog XIII. Sporazumu o EGP-u mijenja se kako slijedi:
   
               1.
            
            
               Iza točke 66.wm (Provedbena uredba Komisije (EU) br. 391/2013) dodaje se sljedeće:
               
                           „66.wn
                        
                        
                           
                              32011 R 0677: Uredba Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 (SL L 185, 15.7.2011., str. 1.).
                           Odredbe ove Uredbe za potrebe ovog Sporazuma čitaju se sa sljedećim prilagodbama:
                           
                                       (a)
                                    
                                    
                                       Pojam ‚upravitelj mreže’ odnosi se na upravitelja mreže koji je nominiran za države članice EU-a i za države članice EGP-a i EFTA-e.
                                    
                                 
                                       (b)
                                    
                                    
                                       Neovisno o odredbama Protokola 1. uz Sporazum, podrazumijeva se da su pojmom ‚država članica/države članice’ uz značenje iz Uredbe obuhvaćene i države članice EFTA-e.
                                    
                                 
                                       (c)
                                    
                                    
                                       U članku 3. stavku 3., s obzirom na države članice EFTA-e, tekst ‚Odlukom Komisije nakon savjetovanja s Odborom za jedinstveno nebo u skladu s člankom 5. stavkom 3. Uredbe (EZ) br. 549/2004’ mijenja se u ‚Odlukom Stalnog odbora država EFTA-e’, a riječ ‚Komisije’ zamjenjuje se riječima ‚Stalnog odbora država EFTA-e’.
                                    
                                 
                                       (d)
                                    
                                    
                                       U članku 4. stavku 4. iza riječi ‚Komisije’ umeće se tekst ‚Stalnog odbora država EFTA-e, Nadzornog tijela EFTA-e’.
                                    
                                 
                                       (e)
                                    
                                    
                                       U članku 7. stavku 5. iza riječi ‚Komisiji’ umeće se tekst ‚Stalnom odboru država EFTA-e, Nadzornom tijelu EFTA-e’.
                                    
                                 
                                       (f)
                                    
                                    
                                       U članku 16. stavku 3. točki (b) iza riječi ‚Komisije’ umeće se tekst ‚i jedan predstavnik Nadzornog tijela EFTA-e’.
                                    
                                 
                                       (g)
                                    
                                    
                                       Članak 17. stavak 2. točka (a) ne primjenjuje se na države EFTA-e.
                                    
                                 
                                       (h)
                                    
                                    
                                       U članku 18. stavku 2. iza riječi ‚Vijećem’ umeće se tekst ‚jednog predstavnika države članice EFTA-e koja predsjeda Stalnim odborom država EFTA-e’.
                                    
                                 
                                       (i)
                                    
                                    
                                       U prvoj rečenici članka 20. stavka 3. iza riječi ‚Komisiji’ umeće se tekst ‚Stalnom odboru država EFTA-e, Nadzornom tijelu EFTA-e’.
                                    
                                 
                                       (j)
                                    
                                    
                                       U prvoj rečenici članka 21., s obzirom na države članice EFTA-e, riječ ‚Komisija’ zamjenjuje se tekstom ‚Nadzorno tijelo država EFTA-e’.”
                                    
                                 
                     
         
               2.
            
            
               U točki 66.xa (Uredba Komisije (EZ) br. 691/2010) dodaje se sljedeća alineja:
               
                           „—
                        
                        
                           
                              32011 R 0677: Uredbom Komisije (EU) br. 677/2011 od 7. srpnja 2011. (SL L 185, 15.7.2011., str. 1.).”
                        
                     
         Članak 2.
   Tekstovi Uredbe (EU) br. 677/2011 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. lipnja 2014., uz uvjet da su sve obavijesti iz članka 103. stavka 1. Sporazuma o EGP-u podnesene (2), ili na dan stupanja na snagu Odluke Zajedničkog odbora EGP-a br. 229/2013 od 13. prosinca 2013. (3), ovisno o tome što je kasnije.
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 27. lipnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 185, 15.7.2011., str. 1.
   
   
      (2)  Ustavni su zahtjevi navedeni.
   
      (3)  SL L 154, 22.5.2014., str. 28.